ཤར་རྒྱལ་མོ་ཚ་བ་རོང་བའི་ཡུལ་སྐད་དུ་ད་ལྟའང་སྔར་བཞིན་མ་ཉམས་པར་བཀོལ་བཞིན་པའི་བརྡ་རྙིང་ཅུང་མང་ལ།དེ་བས་བདག་གིས་རྒྱལ་རོང་ཡུལ་སྐད་ཀྱི་ཁྱད་ཆོས་བརྗོད་སྐབས་ཀྱང་མི་བརྗོད་ཐབས་མེད་ཡིན།རྒྱུ་མཚན་ནི་སྤྱིར་ཨ་མདོའི་འབྲོག་སྐད་ཁ་ཤས་ལ་བརྡ་རྙིང་གི་ཤན་ཞུགས་ཀྱང་།རྒྱལ་རོང་ཡུལ་སྐད་དང་བསྡུར་ན་དེ་ནི་གངས་ལ་ཁ་བ་བྱིན་པ་ལྟར་ལས་མེད་པ་འདྲའོ།ད་རུང་རྒྱལ་རོང་ཡུལ་སྐད་དུ་བོད་ཀྱི་བརྡ་རྙིང་མང་བོ་བཀོལ་བཞིན་པ་ར་སྤྲོད་ཆེད།བོད་རྒྱ་ཤན་སྦྱར་གྱི་རྒྱལ་རོང་ཁ་སྐད་ཚིག་མཛོད་ཆེན་མོ་ཞེས་པ་ལས་བརྡ་རྙིང་དག་བསྡུ་སྒྲིག་བྱས་པ་ལ།